
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01121/2014-04
28.11.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 28.11.2014. године, донела је

О Д Л У К У

о акредитацији студијског програма
Утврђује се да ДРЖАВНИ УНИВЕРЗИТЕТ У НОВОМ ПАЗАРУ са седиштем у НОВИ ПАЗАР, Вука Караџића б.б., НОВИ ПАЗАР, ПИБ: 104682222, Матични број: 17663640,  испуњава прописане стандарде за акредитацију студијског програма Мастер академске студије - БИОЛОГИЈА у оквиру поља природно-математичких наука и то за 20 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ДРЖАВНИ УНИВЕРЗИТЕТ У НОВОМ ПАЗАРУ са седиштем у НОВИ ПАЗАР, Вука Караџића б.б., НОВИ ПАЗАР, је дана 02.07.2014. године поднела захтев за акредитацију студијског програма Мастер академске   студије - БИОЛОГИЈА у оквиру поља природно-математичких наука под бројем                  612-00-01121/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ДРЖАВНИ УНИВЕРЗИТЕТ У НОВОМ ПАЗАРУ и предлог одлуке, достављени су Комисији за акредитацију и проверу квалитета.
Студијски програм припада пољу природно-математичких наука и области биолошке науке, што је у складу са законом и листом области коју је утврдио  Национални савет. Назив дипломе мастер биолог је у складу са листом звања коју је утврдио Национални савет, а дужина студија од 1 године је у складу са законом.

Програм је прихваћен 09.05.2014.  године од стране Сената Универзитета. 
Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 60.

Установа је објавила публикацију о студијском програму и подаци су такође присутни на сајту установе: www.np.ac.rs.
Сврха је јасно и недвосмислено формулисана и у складу је  са основним задацима и циљевима установе. Циљеви су јасно дефинисани. Компетенције свршених студената су јасно дефинисане и у складу су са савременим трендовима у области биологије.

Структура курикулума обухвата распоред предмета по семестрима, фонд часова и број ЕСПБ. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, предусловима за похађање предмета, садржајем предмета, препорученом литературом, методима извођења наставе, начином провере знања и оцењивања.
Курикулум се састоји од 2 модула: Професор биологије и Биомедецина који имају 2 заједничка предмета – Биоинформатика и Методолигија израде стручних радова као и завршни рад. Оба модула имају по један обавезни предмет и 2 изборна  (са 4 односно 6 предмета на листи) као и студијски истраживачки рад. Изборност износи 36.67%. Укупно активних часова је 600 годишње. Предавања су заступљена са 150, вежбе са 150  и СИР са 300 часова. Учешће предавања и вежби у активној настави је 50%. 
 
Програм јесте прилагођен савременим кретањима у овој областии студентима пружа неопходнa знањa и вештине за каснији рад. Програм је у довољној мери усаглашен са другим програмима који се слушају у истој установи. Структура програма јесте усаглшена са следећим програмима иностраних високошколских установа:

1. Masters Degree: Biological Science Education (K–12), Rutgers University

http://gse.rutgers.edu/academic-programs/five-year-teacher-education/biological-science-education-k-12
2. B.A. Degree in Biological Sciences with a Major in Biological Sciences Education, University of Delaware

http://www.bio.udel.edu/ba-degree-biological-sciences-major-biological-sciences-education
3. Master of Arts in Teaching

http://www.brown.edu/academics/education/graduate/mat/master-arts-teaching
4. Facultad de Ciencias Biológicas, Universidad Comlutense de Madrid, España  http://www.bbm1.ucm.es/masterbiomed/Plan-de-estudios.html
5. University of East Anglia, Great Britain

http://www.uea.ac.uk/study/undergraduate/degree/detail/bsc-biological-sciences#course-overview
6. Facoltà di Scienze, Universidad de Torino, Italia

http://biologia.campusnet.unito.it/cgi-bin/home.pl/View?doc=lt_sb_english.html 
7. Department of Biology, University of Fribourg, Germany

http://www.unifr.ch/biology/eng/home/teaching/teachingMSc

Програм уписује одговарајући број студената (20) сходно расположивим могућностима установе. При упису се проверавају способности студената које одговарају карактеру студијског програма.
Студенти полагањем испита стичу одређени број ЕСПБ бодова. Број ЕСПБ бодова утврђен је за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе у границама дефинисаних у стандарду. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитних обавеза и полагањем испита. 
На установи је ангажовано 214 наставникa, од тога 153 у сталном радном односу. Наставници  у сталном радном односу држе 89% наставе. Оптерећење наставника на установи је 5.24 часова недељно.  На установи је ангажовано 112 сарадника, 103 са пуним радним временом. Укупно оптерећење сарадника на установи је 8.07 часова недељно. 
Научне односно стручне квалификације наставног особља одговарају образовно-научном пољу и нивоу њихових задужења. Наставници имају најмање пет референци из уже научне, односно стручне области из које изводе наставу. У реализацији студијског програма  укључено је 10 наставника, сви са пуним радним временом. За све су дате копије радних књижица. 
Просечно оптерећење наставника по овом студијском програму је 1.02 час. Проценат часова предавања који изводе наставници са пуним радним временом износи 100%.  Укупан број наставника  довољан да покрије укупан број часова наставе на студијском програму. 

Број oд 6 сарадника, сви са пуним радним временом је довољан да покрије укупан број часова наставе на студијском програму. Просечно оптерећење сарадника по овом студијском програму је 1.67 часова. 

Величина група за предавања и вежбе одговара Допуни стандарда за акредитацију студијских програма у оквиру поља природно-математичких наука.
На студијски програм уписује се 20 студената. 

Обезбеђен је одговарајући простор за извођење наставе. Установа располаже простором од укупно 16314 m2 за 3930 студенaтa (или 4.15 m2 по студенту), што значи да испуњава тражене критеријуме. Установа обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Установа је обезбедила одговарајући радни простор за наставнике и сараднике. Обезбеђена сва техничка опрема за савремено извођење наставе. Постоје библиотечки ресурси релевантни за извођење студијског програма. Високошколска установа обезбедила покривеност предмета одговарајућом уџбеничком литературом. Наведена листа од 102 уџбеника доступна је студентима на студијском програму а листа библиотечких јединица релевантних за студијски програм има 102 насловa. Опремљеност училима и помоћним наставним средствима омогућава нормално одвијање наставног процеса.

Установа је установила процедуре за праћење квалитета студијског програма. Континуирано ће се пратити спровођење плана наставе, као и планова рада за сваки предмет и предузимати мере за унапређење квалитета у погледу курикулума, наставе, наставног особља, оцењивања студената, уџбеника и литературе. Преко студентских анкета проверава се да ли наставници и сарадници имају коректан и професионалан однос према студентима.  
Именована је Комисија за квалитет од 7 чланова из свих структура.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ДРЖАВНИ УНИВЕРЗИТЕТ У НОВОМ ПАЗАРУ за студијски програм Мастер академске студије - БИОЛОГИЈА у оквиру поља природно-математичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
ДРЖАВНИ УНИВЕРЗИТЕТ У НОВОМ ПАЗАРУ са седиштем у НОВИ ПАЗАР, Вука Караџића б.б., НОВИ ПАЗАР, ПИБ: 104682222, Матични број: 17663640, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма Мастер академске студије - БИОЛОГИЈА у оквиру поља природно-математичких наука и то за 20 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Број: 612-00-01121/2014-04
Београд, 28.11.2014. године
	ПРЕДСЕДНИК

Проф. др  Ендре Пап


